**Tic-tacul clipelor**

*Danut Cepoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tic-tacul clipelor meschine începe seara târziu

când jumătate de oraș doarme deja, iar cealaltă

face dragoste, sau se uită pe geam a pustiu.

Tic-tacul clipelor înșelate înaintează spre seară

spășite ca niște soldați căzuți prizonieri, obosiți

care ar prefera mai degrabă să moară, decât

să se întoarcă acasă umiliți și înfrânți.

Avidă de viață iubirea pompează sângele meu

și aș vrea să îmi spui de ce cad frunzele toamna mereu

de ce uneori mă simt singur, de ce am ochii căprui

iară nefericirea-mi nu am cui să o dau, să o spui.

În același tic-tac e și inima mea și a ta, probabil

suntem făcuți unul pentru altul, de aceea nu te pot uita

o să lăsăm omenirii un semn că am existat și noi undeva.